Elvedin Džinič

Elvedin Džinič (født 25. august 1985 i Zavidovići) er en slovensk fotballspiller som for øyeblikket spiller for den slovenske klubben NK Maribor og for  som forsvarsspiller.

Klubbkarriere 
Džinič startet sin karriere i ungdomsavdelingen til NK Maribor og kom inn på førstelaget i 2002/2003-sesongen, men uten å få spille noen kamper. Han debuterte i PrvaLiga den 30. april 2005 i en kamp mot ND Koper, og fikk i de to neste sesongene mer spilletid. I 2006/2007-sesongen spilte han 22 kamper og scoret to ganger, og i sesongen etter fikk han 25 kamper og tre scoringer.

I 2008/2009-sesongen var han med på å vinne det slovenske seriemesterskapet med Maribor etter å ha spilt 27 kamper og scoret seks mål.

Landslagskarriere 
Džinič har til gode å debutere for , men han ble kalt inn i den slovenske troppen på høsten 2009 og satt på innbytterbenken i VM-kvalifiseringskampen mot  og playoff-kampen mot , men uten å få spilletid i noen av kampene. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

Referanser

Eksterne lenker 
 
  Profil på Fifa World Cup 2010
  Spillerprofil på Det Slovenske fotballforbund (NZS) også tilgjengelig på Slovensk.

Slovenske fotballspillere
Spillere i Fotball-VM 2010
Fotballspillere for NK Maribor